Kirill Mägi

Kirill Mägi (17. august 1902 – 11. detsember 1941) oli fotograaf, kes tegutses Sõrve poolsaarel.

 Elulugu 
Kirill Mägi sündis Saaremaal Pöide kihelkonnasEAÕK Torgu kogudus; Meetrikaraamat 1902 – Eesti Rahvusarhiiv, EAA.1983.1.34. Kaheaastasena kolis tema pere Riiga ning sealt Peterburgi, kus Kirill sai koolihariduse ja esimesed teadmised fotograafiast. 1920. aasta paiku opteerus perekond Eestisse ja naasti Sõrve. 1923. aastal abiellus Kirill 16-aastase Sophie Saarega (1907–1985), kellega lõi kodu Jämaja küla Põllu talusEELK Jämaja kogudus; Kihlatute, mahakuulutatute ja abiellunute nimekiri 1892-02.01.1932 – Eesti Rahvusarhiiv, EAA.3131.1.52.

Pildistamise kõrval teenis Kirill lisateenistust kingsepa ja kalurina. 1940. aastal määrati ta Torgu valla täitevkomitee aseesimeheks. Saksa okupatsiooni ajal ta arreteeriti koos isa Antoniga (1881–1941). Mõlemad hukati Loode tammikus ja olid maetud ühishauda Kuressaares Väikesel Linnapel, kus 2025. aasta oktoobris toimusid väljakaevamised. Säilmed maeti 5. novembril ümber Saikla-Nõmme kalmistule Tumala külas.

 Tegevus fotograafina 
Kirill Mägil puudus ateljee, pilte ilmutas ta pimendatud toas või köögipõranda all kartulikeldris. Kodus pildistas ta harva ja sedagi ainult õues. Ateljeeillusiooni lõi ta maja seina äärde asetatud dekoratsioonidega. Enamasti käis ta pildistamas väljakutsetel. Teenistus muutus kasinaks 1937. aastal, mil kodukülla Kaunispele tuli Kuressaares Nikolai Königsfesti juures õppinud fotograaf Albert Pärtel. 1938. aastal suundus Mägi merele. Tema negatiivid hävisid 1944. aasta lahingutes Sõrves.

 Loomingu näiteid 

 Viited 

Kategooria:Eesti fotograafid
Kategooria:Saaremaa inimesed
Kategooria:Sündinud 1902
Kategooria:Surnud 1941